Arvi Ravasoo

Arvi Ravasoo (22. september 1939 Rakvere – 29. juuni 2014) oli eesti mehaanikateadlane. Arvi Ravasoo oli riigiteenistuja poeg. Ravasoo lõpetas 1958 Tallinna 16. Keskkooli, 1963 Tallinna Polütehnilise Instituudi (TPI) tööstus- ja tsiviilehituse eriala insenerina, 1968–71 oli aspirant TPI ehituskonstruktsioonide kateedris. 1971. aastal kaitses ta tehnikakandidaadi kraadi Teaduste Akadeemia juures väitekirjaga "Hüperboolse paraboloidi kujuliste rippkatete töö uurimine" (juhendajad Valdek Kulbach ja Heinrich Laul). 1963–66 oli ta meister ja vaneminsener NSVL Kaitseministeeriumi Korterite Ekspluatatsiooni Osakonnas Tallinnas, 1966–68 vaneminsener ENSV Ehituskomitee Riikliku Projekteerimise Instituudis Eesti Maaehitusprojekt, 1971–74 ENSV Ehitusministeeriumis Ehituse Organiseerimise Instituudis ehitustööstuse baaside projekteerimise osakonna projekti peainsener ja osakonnajuhataja, 1974–76 Ehituse Teadusliku Uurimise Instituudis ehituskonstruktsioonide osakonna ja labori juhataja, 1976- vanemteadur Küberneetika Instituudis ja 1980. aastast kohakaaslasena TTÜ teoreetilise mehaanika, ehituse mehaanika kateedris ja mehaanika instituudi õppejõud. Ravasoo peamised uurimisvaldkonnad olid ehitus- ja teoreetiline mehaanika, matemaatiline füüsika, mittelineaarne dünaamika (eeskätt mittelineaarne lainelevi) ja mittelineaarne akustodiagnostika. Ta avaldas üle 100 teadustrükise. Küberneetika Instituudi infolehe sõnul on ta "ülemaailmselt tuntud mittelineaarse akustodiagnostika spetsialist". 2009. aastal valiti ta TTÜ parimate teadusartiklite kirjutajate hulka artikliga "Non-linear interaction of waves in prestressed material". "Propagation of non-linear waves in inhomogeneous hereditary media" // International J. Non-Linear Mechanics 24 (1989) 1 "Some remarks on the quasi-linear theory of viscoelasticity" // Proc. Est. Acad. Sci. Phys. Math. 40 (1991) 2 "Ultrasonic nondestructive evaluation of inhomogeneous prestress in elastic material" // Res. Nondestr. Eval. 7 (1995) 1 "Nonlinear longitudinal waves in inhomogeneously predeformed elastic media" // J. Acoust. Soc. Am. 106 (1999) 6 "Nonlinear waves in characterization of inhomogeneous elastic material" // Mechanics of Materials 31 (1999) 3 "Nonlinear interaction of longitudinal waves in an inhomogeneously predeformed elastic medium" (kaasautor B. Lundberg) // Wave Motion 34 (2001) 2 "Nondestructive characterization of materials with variable properties" (kaasautor J. Janno) // Acta Mechanica, 151 (2001) 3–4 "Ultrasonic wave interaction for NDE of inhomogeneous prestress in materials" // On CD - 2004 ASME Inter. Mechanical Eng. Congr., Anaheim, California USA (2004) 3 "Application of counterpropagating nonlinear waves to material characterization" (kaasautor A. Braunbrück) // Acta Mechanica, 174 (2005) 1–2 "Eesti teaduse biograafiline leksikon", 3. köide Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 "Arvi Ravasoo - 60" Küberneetika Instituudi infoleht 2/1999 Kärt Jänes-Kapp "Selgusid TTÜ parimad teadusartiklite kirjutajad" Horisont, 20. veebruar 2009 "Marquis Who's Who in Science and Engineering" 2003–2004 ja 2005–2006 Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Arvi Ravasoo Eesti Teadusinfosüsteemis "Arvi Ravasoo - 60" Küberneetika Instituudi infoleht 2/1999 Käesolevas artiklis on kasutatud "Eesti teaduse biograafilise leksikoni" materjale.